als_Latn dik_Latn sag_Latn
Paul Pogba mund të qëndrojë edhe për një sezon te Juventusi.
Mesfushori francez është padyshim futbollisti më i kërkuar i këtij afati kalimtar veror. Gjigantët e futbollit evropian si Real Madrid, Manchester United dhe Paris Saint-Germain po e kërkojnë me ngulm lojtarin e Juventusit.
Mirëpo, agjenti i tij Mino Raiola, ka lëshuar një deklaratë ku ka bërë të ditur se Pogba mund të qëndrojë ende në Torino.
“Është duke u folur shumë rreth së ardhmes së Paul, por ndoshta ai nuk do të largohet nga Juventusi”, ka deklaruar Raiola për ‘The Times’.
“Ai nuk po ngutet për të marrë një vendim, derisa Juve dëshiron që Pogba të qëndrojë dhe t’i ofrojnë një kontratë të re”.
“Shumë klube po interesohen për të, por ne do të ulemi dhe të bisedojmë edhe njëherë së bashku, para se të marrim ndonjë vendim”, ka thënë agjenti i Pogbas.
als_Latn als_Latn als_Latn als_Latn als_Latn als_Latn